da de nb da da da da da hu nl da es nb en da da de en nb da sv sv da nb da da en sv de nb da da sv de nb da sv da nb da sv de nb da da sv da da sv da it en de da de da en et da fr pl hu de en da da da de de fr en da da fr it fr de da da da da da ar da
Frugtsalat med chili og fennikel
17. oktober 2010 salat ananaschilicitronfennikelkokosmango
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
I aftes havde vi nogle gode venner på besøg, og hvad der startede med en idé om rijstaffel udviklede sig til det helt store indiske middagsbord, hvor der var masser af smæk på smagen. Jeg skal nok lave et par blogindlæg om de varme retter, især lam som i Madras var vanvittigt lækkert, men da mit hoved stadig summer efter indtagelsen af temmelig mange øl, må I indtil videre nøjes med opskriften på denne labre salat med frugt og fennikel. Den er både sød, sur og stærk og passer rigtig godt til karryretter.
3/4 ananas (resten blev skåret i tern til ungernes rijstaffel)
1 spsk hakket mynte
1 spsk hakket koriander
ristede kokosflager til drys
Ananas, mango og fennikel skæres i tynde skiver (især fennikel skæres ultratyndt, da den ellers ikke er rar at bide i). Kernerne tages ud af chilien som hakkes fint. Frugt og grønt blandes i en skål og saften fra 1 citron presses ud over. De hakkede krydderurter vendes i salaten. Lad salaten trække en halv times tid, og anret den på et fad med et drys af kokosflager.
17. oktober 2010 kl. 13:47
GUF – rijstaffel er bare SÅ lækkert. Glæder mig til at høre mere. Og din salat ser skøn ud.
Tanker skal der til siger:
17. oktober 2010 kl. 14:08
Din salat ser super lækker ud !
17. oktober 2010 kl. 14:36
@Hanne: Tak, tak, det hjalp med en ekstra lur og et bad 🙂
@Marianne: Det er nok ikke sidste gang jeg laver den!
17. oktober 2010 kl. 15:07
Uhh, det ser godt ud. Elsker den slags kombinationer…
17. oktober 2010 kl. 15:14
Mmmm – det ser vel nok godt ud! Tak for 'advarslen' mht. indisk mad – må huske at være temmelig mæt, når du blogger om det, så min mave ikke bliver alt for sulten af det lækre syn 😉
17. oktober 2010 kl. 15:39
@Anne: Det var både en dekorativ og velsmagende salat.
@Piske: Ja, det er nu engang bedst at læse madblogs på fuld mave 🙂
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
Hjemmelavet grenadine jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.